|  |
| --- |
| **Izziņa par atzinumos sniegtajiem iebildumiem par Ministru kabineta noteikumu projektu „Grozījums Ministru kabineta 2016. gada 26. janvāra noteikumos Nr.68 „Darbības programmas "Izaugsme un nodarbinātība” 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.1. pasākuma “Dalība starptautiskos pētījumos” īstenošanas noteikumi””” un Ministru kabineta noteikumu projektu „Grozījumi Ministru kabineta 2017. gada 22. augusta noteikumos Nr.487 „Darbības programmas "Izaugsme un nodarbinātība” 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.2. pasākuma “Izglītības kvalitātes monitoringa sistēmas izveide” īstenošanas noteikumi”” un to sākotnējās ietekmes novērtējuma ziņojumu (anotāciju)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta vērtēšanas kritērija redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |
| 1. | - | - | - | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 21.01.2020.,11.02.2020. |
|  |  |
| Saskaņošanas dalībnieki | Tieslietu ministrija, Finanšu ministrija |
|   |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | *Anotācijas I sadaļas “Tiesību akta projekta izstrādes nepieciešamība” 2.punkts.*2) 8.3.6.2.pasākuma īstenošanas termiņš (2022. gada 31. decmbris) tiek pagarināts līdz 2023. gada 31. decembrim.Projekta īstenošanas laikā ir secināts, ka visus pētniecības līgumus nav iespējams izsludināt uzreiz un uzsākt vienlaikus pētniecību, tādējādi nepieciešams projekta īstenošanas pagarinājums. Ņemot vērā, ka monitoringa sistēmas izstrāde un īstenošana ir plānota visa projekta īstenošanas laikā un 2020.gadā tikai uzsāksies aktīvais datu ievākšanas un apstrādes (aprobācijas) periods ir svarīgi saglabāt iespēju izsludināt pētījumu veikšanu līdz pat 2020.gada beigām – 2021.gada vidum – paredzot maksimālo īstenošanas laiku līdz 3 gadiem. Optimāls pētījuma garums ir 1,5 – 3 gadi, lai sasniegtu projektā plānotos rezultātus – pētījumu rezultāti ir aktuāli un aprobēti atbilstoši izglītības nozares vajadzībām, īstenojot pētījumu tiek stiprināta pētnieku kapacitāte, tai skatā publiskojot savus pētījuma rezultātus starptautiski, kā arī pētījuma īstenošanā tiek iesaistīti jaunie pētnieki un doktoranti (doktorantūras studiju periods ir 3 gadi), tādā veidā stiprinot jauno pētnieku iesaisti un pēctecību jaunu tēmu izpētē izglītības zinātnes nozarē. […]Papildus finansējums tiks izmantots PIAAC īstenošanai, ņemot vērā, ka iepriekš veiktie grozījumi notika tad, kad OECD PIAAC starptautiskie īstenošanas standarti vēl nebija apstiprināti, līdz ar to izmaksas tika plānotas indikatīvas. Uzsākot pētījuma īstenošanu un apstiprinot secīgi pētījuma īstenošanas izmaksas kļuva skaidrs, ka papildus finansējums būs nepieciešams, lai īstenotu nepieciešamās izlases iesaisti pētījumā, t.i. nepieciešams plānot papildus finansējumu sabiedrības informēšanai, faktiskās sasniegšanas metodoloģijas izpildei uz vietas aptaujas norises laikā, lai nodrošinātu to, ka Latvijas dati tiek atzīti par atbilstošiem un tiktu iekļauti starptautiskā salīdzinājumā. Papildus finansējums nepieciešams, lai nodrošinātu kvalitatīvu datu ieguves procesu, kas tiks organizēts iepirkuma ietvaros. | **Finanšu ministrija (turpmāk – FM):**Lūdzam papildināt anotācijas I sadaļas “Tiesību akta projekta izstrādes nepieciešamība” 2.punktu:1. ar informāciju par noteikumu projekta ietekmi uz īstenošanā esošajiem projektiem un finansējuma saņēmēju;
2. ar informāciju, ka arī tiem pētījumiem, kuru īstenošanai atlases tiks izsludinātas 2020. un 2021.gadā, īstenošanas ilgums nevar būt ilgāks par 2023.gada 31.decembri, ņemot vērā anotācijā minēto, ka atlases pētījumu veikšanai plānots izsludināt līdz pat 2020.gada beigām – 2021.gada vidum – paredzot maksimālo īstenošanas laiku līdz 3 gadiem, un to, ka, ja pētījumu veikšana tiek izsludināta 2021.gada vidū, tad pētījuma garums nevar sasniegt norādīto 3 gadu periodu.
3. ar detalizētāku skaidrojumu par izmaksu pieaugumu Ekonomiskās sadarbības un attīstības organizācijas (turpmāk – OECD) Starptautiskās pieaugušo kompetenču novērtēšanas programmas (turpmāk – PIAAC) pētījuma veikšanai, ņemot vērā, ka šāda pētījuma veikšana jau sākotnēji tika paredzēta IZM īstenotā projekta Nr.8.3.6.1/16/I/001 “Dalība starptautiskos izglītības pētījumos” ietvaros, t.i., anotācijā skaidrot, vai papildu finansējums, kas tiks izmantots OECD PIAAC īstenošanai, nav uzskatāms par sadārdzinājumu, ņemot vērā, ka atbilstoši Kohēzijas politikas fondu vadības informācijas sistēmā pieejamajai informācijai darbības, kas nepieciešamas OECD PIAAC pētījuma veikšanai tiek īstenotas jau kopš 2018.gada 2.ceturkšņa;
4. ar informāciju, ka 8.3.6.2.pasākuma noteikumu projekts paredz 8.3.6.2.pasākuma “Izglītības kvalitātes monitoringa sistēmas izveide” (turpmāk – 8.3.6.2.pasākums) ietvaros īstenotā projekta Nr.8.3.6.2/17/I/001 “Izglītības kvalitātes monitoringa sistēmas izveide un īstenošana” īstenošanas termiņa pagarinājumu līdz 2023.gada 31.decembrim, ievērojot Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 51.4 7.apakšpunktā noteikto, kā arī papildināt ar informāciju, ka finansējuma saņēmējs veiks attiecīgos grozījumus vienošanās par projekta īstenošanu.
 | **Ņemts vērā** | *Anotācijas I sadaļas “Tiesību akta projekta izstrādes nepieciešamība” 2.punkts*1. 8.3.6.2.pasākuma īstenošanas termiņš (2022. gada 31. decembris) tiek pagarināts līdz 2023. gada 31. decembrim, ievērojot Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 51.4 7.apakšpunktā noteikto.

Projekta īstenošanas laikā ir secināts, ka visus pētniecības līgumus nav iespējams izsludināt uzreiz un uzsākt vienlaikus pētījumu īstenošanu, tādējādi nepieciešams projekta īstenošanas pagarinājums. Ņemot vērā, ka monitoringa sistēmas izstrāde un īstenošana ir plānota visa projekta īstenošanas laikā un 2020.gadā tikai uzsāksies aktīvais datu ievākšanas un apstrādes (aprobācijas) periods, ir svarīgi saglabāt iespēju izsludināt pētījumu veikšanu līdz pat 2020.gada beigām – 2021.gada vidum – paredzot maksimālo īstenošanas laiku līdz 3 gadiem, kas nav garāks par 2023.gada septembri, ņemot vērā, to, ka ir nepieciešams pētījumu rezultātus apspriest gan projekta uzraudzības padomē, gan izplatīt rezultātus. Pētījuma garums ir 1,5 – 3 gadi, lai sasniegtu projektā plānotos rezultātus – pētījumu rezultāti ir aktuāli un aprobēti atbilstoši izglītības nozares vajadzībām, īstenojot pētījumu tiek stiprināta pētnieku kapacitāte, tai skaitā publiskojot savus pētījuma rezultātus starptautiski, kā arī pētījuma īstenošanā tiek iesaistīti jaunie pētnieki un doktoranti (doktorantūras studiju periods ir 3 gadi), tādā veidā stiprinot jauno pētnieku iesaisti un pēctecību jaunu tēmu izpētē izglītības zinātnes nozarē.  […]Papildu finansējums tiks izmantots OECD PIAAC īstenošanai, ņemot vērā, ka iepriekš veiktie grozījumi notika tad, kad OECD PIAAC starptautiskie īstenošanas standarti un pētījumu īstenošanas metodoloģija vēl nebija apstiprināta, līdz ar to izmaksas tika plānotas indikatīvas. Šobrīd pētījuma metodoloģija tiek apstiprināta valstīm sadarbojoties, nosakot procedūras pētījuma īstenošanai. Ņemot vērā, ka Latvijā PIAAC notiks pirmo reizi, pilotpētījumā ir nepieciešams pārbaudīt papildus izvēlnes, tai skaitā pārbaudīt nacionālos jautājumus un papildus valodas izvēlēs iespējas (krievu un latviešu). Tāpat nepieciešams plānot papildus aktivitātes sabiedrības informēšanai, faktiskās sasniegšanas metodoloģijas izpildei uz vietas aptaujas norises laikā, ņemot vērā, ka Latvijas Universitāte kā sadarbības partneris identificēja vairākas sabiedrības grupas, kuras ir īpaši grūti sasniedzamas, taču bez to līdzdalības pētījuma izlase nebūs reprezentatīva, t.i., lai nodrošinātu to, ka Latvijas dati tiek atzīti par atbilstošiem un tiktu iekļauti starptautiskā salīdzinājumā (piem., lauku iedzīvotāji pierobežā vai vīrieši noteiktā vecuma grupā). Ņemot vērā minēto finansējuma saņēmējs veiks attiecīgos grozījumus vienošanās par projekta īstenošanu. |
| 2. | *Anotācijas III sadaļas “Tiesību akta projekta ietekme uz valsts budžetu un pašvaldību budžetiem” 6. un 8.punkts* | **FM:**Lūdzam papildināt anotācijas III sadaļas “Tiesību akta projekta ietekme uz valsts budžetu un pašvaldību budžetiem” (turpmāk – anotācijas III sadaļa):1. 6.punktu ar abu noteikumu projektu pieejamā kopējā attiecināmā finansējuma sadalījumu pa gadiem, norādot arī iepriekšējo gadu finansējuma apmērus sadalījumā pa finansējuma avotiem;
2. 8.punktu ar informāciju šādā redakcijā: “Finansējuma sadalījums pa gadiem norādīts indikatīvi un var tikt precizēts. Nepieciešamais finansējums normatīvajos aktos noteiktajā kārtībā tiks nodrošināts no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai””
 | **Ņemts vērā**Skat. precizētās anotācijas 6.un 8.punktu | - |
| 3. | *Anotācijas III sadaļas 1.-4.punkts.* | **FM:**Lūdzam salāgot anotācijas III sadaļas 1.-4.punktā norādītos kopējos finansējuma apmērus ar minētās sadaļas 6.punktā norādīto finansējuma sadalījumu pa finansējuma avotiem (novirze 1 euro) | **Ņemts vērā**Skat. precizēto anotāciju | \_ |
| 4. | Vispārīgs komentārs | **FM:**Vienlaikus, ņemot vērā, ka ar noteikumu projektiem paredzēts mainīt 8.3.6.specifiskā atbalsta mērķa “Ieviest izglītības kvalitātes monitoringa sistēmu” pasākumu finansējuma sadalījumu, kā arī par gadu pagarināt 8.3.6.2.pasākuma īstenošanas termiņu, lūdzam precizēt un atsūtīt aktualizētu rādītāju pasi | **Ņemts vērā**Rādītāju pase tiks aktualizēta un nosūtīta līdz grozījumu iesniegšanai Valsts kancelejā izskatīšanai Ministru kabineta sēdē | \_ |

Atbildīgā amatpersona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)

Zanda Rudene

Izglītības un zinātnes ministrijas

Struktūrfondu departamenta vecākā eksperte

67047992, zanda.rudene@izm.gov.lv